Na temelju članka 11. Zakona o poticanju razvoja malog gospodarstva (Narodne novine 29/2, 63/07, 53/12, 56/13 i 121/16) i članka 40. Statuta Grada Delnica (SN GD 2/21) Gradsko vijeće Grada Delnica xx. xxxxx 2024. godine donijelo je

**Program poticanja I RAZVOJA poduzetništva na području Grada Delnica U 2024. godinI**

1. **Opće odredbe**

**Članak 1.**

Ovim Programom poticanja i razvoja poduzetništva na području Grada Delnica u 2024. godini (u daljnjem tekstu Program) utvrđuju se svrha, ciljevi, korisnici, nositelj provedbe mjera, područja Programa, sredstva za realizaciju mjera te provedba mjera koje predstavljaju potporu male vrijednosti.

Provedba mjera po ovom Programu, koje predstavljaju potpore male vrijednosti, obavlja se sukladno pravilima sadržanim u Uredbi Komisije EU br. 1407/2013 od 18. prosinca o primjeni članka 107. i 108. Ugovora o funkcioniranju Europske unije na deminimis potpore (Službeni list Europske unije L 352/1).

**Članak 2.**

Osnovna karakteristika potpora male vrijednosti odnosi se na visinu njene dodjele odnosno poduzetnik, s povezanim društvima, ne smije dobiti potpore male vrijednosti koje premašuju 200.000,00 EUR u razdoblju od tri fiskalne godine (neovisno o davatelju potpore male vrijednosti i instrumentu dodjele potpore male vrijednosti) osim u slučaju ako poduzetnik obavlja cestovni prijevoz za najamninu ili naknadu i tada taj iznos potpore male vrijednosti ne smije prijeći 100.000,00 EUR za razdoblje od tri fiskalne godine.

**Članak 3.**

Odlukom o dodjeli nepovratne potpore korisnik sredstva daje odobrenje Gradu Delnice da podatke o odobrenoj potpori male vrijednosti koristi za izvještaje koje je dužan sastavljati.

**Članak 4.**

Svrha ovog Programa je stvaranje povoljnog poduzetničkog okruženja za djelovanje poduzetnika, zapošljavanje nezaposlenih osoba i razvijanje opće poduzetničke klime te osiguranja preduvjeta za rast i razvoj poduzetništva na području Grada Delnica.

**Članak 5.**

Ciljevi ovog Programa su jačanje konkurentnosti poduzetnika na tržištu, stvaranje povoljnije poduzetničke klime, poticanje pokretanja gospodarskih aktivnosti, smanjenje nezaposlenosti i uključivanje žena i mladih u poduzetničke aktivnosti.

**Članak 6.**

Poticaji po ovom Programu neće se odobriti pravnim i fizičkim osobama koje imaju nepodmirenih obveza prema Gradu Delnice ili nepodmirenih davanja koja prati Porezna uprava osim ako im je odgođena naplata ili odobrena obročna otplata koja se redovito podmiruje.

1. **Korisnici mjera iz programa**

**Članak 7.**

Korisnici mjera iz ovog programa mogu biti postojeći i novi mikro i mali poduzetnici sa sjedištem na području Grada Delnica izuzev trgovačkih društava kojima je osnivač Grad Delnice, obrtnici s prebivalištem na području Grada Delnica, obiteljska poljoprivredna gospodarstva i samooposkrbna poljoprivredna gospodarstva čiji nositelj ima prebivalište na području Grada Delnica te fizičke osobe na području grada Delnica koje se bave domaćom radinošću

**Mikro poduzetnici** su oni koji ne prelaze dva od tri uvjeta:

* Ukupna aktiva 350.000,00 EUR
* Prihod 700.000,00 EUR
* Prosječan broj radnika tijekom poslovne godine - 10

**Mali poduzetnici** su oni koji nisu mikro poduzetnici i koji ne prelaze dva od tri uvjeta:

* Ukupna aktiva 4.000.000,00 EUR
* Prihod 8.000.000,00 EUR
* Prosječan broj radnika tijekom poslovne godine – 50

**Obrtnik** je fizička osoba koja samostalno i trajno obavlja dopuštene gospodarske djelatnosti sa svrhom postizanja dohotka ili dobiti koja se ostvaruje proizvodnjom, prometom ili pružanjem usluga na tržištu.

**Obiteljsko poljoprivredno gospodarstvo** **(OPG)** je organizacijski oblik gospodarskog subjekta poljoprivrednika fizičke osobe koji radi stvaranja dohotka samostalno i trajno obavlja djelatnost poljoprivrede i s njom povezane dopunske djelatnosti, a temelji se na korištenju vlastitih i/ili unajmljenih proizvodnih resursa te na radu, znanju i vještinama članova obitelji, a čija je ekonomska veličina (EVPG) veća od 3.000 eura.

**Samoopskrbno poljoprivredno gospodarstvo (SOPG)** je fizička osoba poljoprivrednik koja se za osobne potrebe bavi poljoprivredom u okviru korištenja prirodnih bogatstava zemlje i prodajom odnosno zamjenom od tih djelatnosti dobivenih proizvoda u neprerađenom stanju i kojoj obavljanje gospodarske djelatnosti poljoprivrede nije glavna djelatnost, odnosno zanimanje poljoprivrednik nije glavno ili jedino zanimanje, a temelji se na korištenju vlastitih i/ili unajmljenih proizvodnih resursa te na radu, znanju i vještinama članova kućanstva i čija je ekonomska veličina (EVPG) manja ili jednaka od 3.000 €.

**Domaća radinost** podrazumijeva izradu proizvoda koju obavlja fizička osoba kod kuće osobnim radom, ako ispunjava uvjete iz propisa kojima se uređuje pojedina djelatnost.

**Novoosnovani i poduzetnici sa statusnom promjenom** razvrstavaju se u skladu sa stavcima 2., 3. 4. 5. i 6. ovoga članka na temelju pokazatelja za razdoblje od datuma osnivanja, odnosno statusne promjene do kraja njihove prve poslovne godine, odnosno zadnji dan tog razdoblja. Za potrebe razvrstavanja poduzetnici iznos prihoda preračunavaju na godišnju razinu.

1. **Nositelj programa**

**Članak 8.**

Nositelj provedbe ovog Programa je Grad Delnice odnosno Povjerenstvo za dodjelu potpora male vrijednosti (u daljnjem tekstu Povjerenstvo) koje imenuje gradonačelnica Grada Delnica. Povjerenstvo se sastoji od pet članova.

1. **Područja programa**

**Članak 9.**

Programom poticanja i razvoja poduzetništva na području Grada Delnica u 2024. godini obuhvaćena su sljedeća područja:

|  |  |
| --- | --- |
| **Mjera** | 1.1. |
| **Naziv** | Jačanje konkurentnosti poduzetnika |
| **Ciljevi** | Poticanje konkurentnosti poduzetnika kroz unapređenje tehnoloških postupaka, poboljšanja kvalitete ili proširenja ponude te poticanje novog zapošljavanja i očuvanja radnih mjesta proširenjem ponude proizvoda ili usluga. |
| **Nositelj** | Grad Delnice |
| **Korisnici** | Mikro i mali poduzetnici koji imaju sjedište na području Grada Delnica te obrtnici koji imaju prebivalište na području Grada Delnica |
| **Provedba** | Subvencija nabave i ugradnje novih strojeva i opreme za poslovanje, uvođenja oznaka kvalitete i sufinanciranje troškova izrade projektne dokumentacije za sufinanciranje iz fondova EU i nacionalnih fondova te druge projektne dokumentacije u visini od 4.000,00 EUR po zahtjevu za pet (5) poduzetnika. |

|  |  |
| --- | --- |
| **Mjera** | 1.2. |
| **Naziv** | Poticanje obiteljskih samoopskrbnih i poljoprivrednih gospodarstava |
| **Ciljevi** | Podrška razvoju poljoprivrednih gospodarstva, kroz povećanje poljoprivredne proizvodnje, poboljšanja kvalitete ili proširenja ponude, uvođenja i razvoja postojećih oznaka kvalitete ili pripreme dokumentacije u svrhu prijave na EU i nacionalne fondove. |
| **Nositelj** | Grad Delnice |
| **Korisnici** | Obiteljska poljoprivredna gospodarstva i samoopskrbna poljoprivredna gospodarstva |
| **Provedba** | Subvencija nabave sadnica, pripreme tla, ograđivanja, navodnjavanja, zaštite od padalina, nabave domaćih životinja i pčelinjih zajednica, nabave poljoprivredne mehanizacije ili opreme, građenja i opremanja objekata za poljoprivrednu proizvodnju, uvođenja oznaka kvalitete i troškova izrade projektnih prijedloga za sufinanciranje iz fondova EU i nacionalnih fondova te druge projektne dokumentacije u visini od 800,00 EUR po zahtjevu za šest (6) obiteljskih poljoprivrednih gospodarstava~~.~~ |

|  |  |
| --- | --- |
| **Mjera** | 1.3. |
| **Naziv** | Program razvoja ženskog poduzetništva |
| **Ciljevi** | Uključivanje žena u poduzetničke aktivnosti kroz promicanje i poticanje ženskog poduzetništva kao i ostvarivanje rodne ravnopravnosti kroz ekonomsko osnaživanje žena |
| **Nositelj** | Grad Delnice |
| **Korisnici** | Žene poduzetnice s prebivalištem ili sjedištem na području Grada Delnica (mikro i male poduzetnice, obrtnice te nositeljice domaće radinosti). |
| **Provedba** | Poticaji za ulaganja u projekte ženskog poduzetništva kroz sufinanciranje nabave i ugradnje novih strojeva i opreme za poslovanje, sufinanciranje troškova izrade projektne dokumentacije za sufinanciranje iz fondova EU i nacionalnih fondova te druge projektne dokumentacije troškove edukacija i licenci u visini od 800,00 EUR po zahtjevu za šest (6) žena poduzetnica. |

|  |  |
| --- | --- |
| **Mjera** | 1.4. |
| **Naziv** | Podrška novim poduzetnicima |
| **Ciljevi** | Uključivanje mladih u poduzetničke aktivnosti kroz promicanje i poticanje poduzetništva mladih osoba |
| **Nositelj** | Grad Delnice |
| **Korisnici** | Poduzetnici čiji je datum registracije nakon 1. siječnja 2023. godine s prebivalištem ili sjedištem na području Grada Delnica (mikro i mali poduzetnici, obrtnici, nositelji OPG-a i SOPG-a te nositelji domaće radinosti). |
| **Provedba** | Poticaji za ulaganja kroz sufinanciranje nabave i ugradnje novih strojeva i opreme za poslovanje, subvencija nabave sadnica, pripreme tla, ograđivanja, navodnjavanja, zaštite od padalina, nabave domaćih životinja i pčelinjih zajednica, nabave poljoprivredne mehanizacije ili opreme, građenja i opremanja objekata za poljoprivrednu proizvodnju, uvođenja oznaka kvalitete, troškove licenci i edukacija, podrškom pokretanju poslovanja kroz sufinanciranje troškova poslovanja kao i sufinanciranje troškova izrade projektne dokumentacije za sufinanciranje iz fondova EU i nacionalnih fondova te druge projektne dokumentacije u visini od 900 EUR po zahtjevu za dva (2) nova poduzetnika |

|  |  |
| --- | --- |
| **Mjera** | 1.5. |
| **Naziv** | Poticanje domaće radinosti |
| **Ciljevi** | Podrška domaćoj radinosti kroz unapređenje tehnoloških postupaka, poboljšanja kvalitete ili proširenja ponude. |
| **Nositelj** | Grad Delnice |
| **Korisnici** | Domaća radinost |
| **Provedba** | Subvencija nabave i ugradnje novih strojeva i opreme za poslovanje te materijala za izradu proizvoda u visini od 600,00 EUR po zahtjevu za jednog (1) korisnika. |

1. **Sredstva za realizaciju mjera**

**Članak 10.**

Sredstva za provedbu mjera iz ovog Programa osigurana su u proračunu Grada Delnica. Visinu sredstava namijenjenih za provedbu mjera iz ovog Programa utvrđuje gradonačelnica Grada Delnica.

1. **Provedba programa**

**Članak 11.**

Za provedbu mjera iz ovog Programa gradonačelnica raspisuje javni poziv.

Javni poziv biti će objavljen na web stranici Grada Delnica <http://www.delnice.hr/> i oglasnoj ploči, a obavijest o Javnom pozivu biti će objavljena na Radiju Gorski kotar i dnevnom tisku.

Javni poziv sadrži:

* Naziv tijela koje objavljuje poziv
* Predmet javnog poziva
* Opće uvjete i kriterije za dodjelu potpore
* Popis potrebne dokumentacije
* Naziv i adresu tijela kojem se podnose zahtjevi
* Vrijeme trajanja javnog poziva
* podatke gdje se mogu dobiti potrebne informacije

**Članak 12.**

Javni poziv iz članka 11. biti će objavljen otvoren do datuma utvrđenog Javnim pozivom.

**Članak 13.**

Prijave na javni poziv podnose se preporučenom poštom ili osobno neposredno u pisarnicu Grada Delnica na adresu Trg 138. brigade HV 4, 51300 Delnice u pisanom obliku te na propisanim obrascima prijave koje će izraditi Odjel gradske uprave za financije i projekte. Uz prijavu podnositelj je dužan priložiti i ostalu dokumentaciju određenu javnim pozivom.

**Članak 14.**

Dopuštenost potpore male vrijednosti ocjenjuje Povjerenstvo koje daje prijedlog na temelju provedenog Javnog poziva, a gradonačelnik dodjeljuje potporu male vrijednosti.

1. **Prijelazne i završne odredbe**

**Članak 15.**

Korisnik potpore dužan je omogućiti davatelju potpore kontrolu namjenskog trošenja dobivene potpore u naredne tri godine. Ukoliko se utvrdi da je korisnik potpore priložio neistinitu dokumentaciju, podnositelj zahtjeva dobivena sredstva mora vratiti uz zakonski propisanu zateznu kamatnu stopu koja se računa od dana potpisivanja ugovora o dodjeli potpore te će biti isključen iz mogućnosti dobivanja potpora u naredne tri godine.

**Članak 16.**

Na temelju odluke o dodjeli potpore gradonačelnik i korisnik potpore potpisati će ugovor kojim će se urediti sva međusobna prava i obveze s osnove dodijeljene potpore.

**Članak 17.**

U slučaju neiskorištenih sredstava Gradonačelnica je nadležna donijeti Odluku o preraspodjeli sredstva za istu ili neku drugu mjeru.

**Članak 18.**

Ovaj Program stupa na snagu osmog dana od dana objave u „Službenim novinama Grada Delnica“.

KLASA:311-02/24-01/01

URBROJ:2170-6-30-5-24-1

Delnice, xx. xxxxx 2024. godine

**GRADSKO VIJEĆE GRADA DELNICA**

Predsjednica:

Ivana Pečnik Kastner